
Í meta 


SAVAITINIS „AIDO“ PRIEDAS ŪKININKAMS ::: 


Kodėl nederlingos pievos 


Gal nė viena mūsų krašto ūkio šaka 
nėra taip apleista kaip pievos. Ūkinin- 
kai yra įsitikinę, kad pievų tręšti ne- 
reikia, kad jose ir be to žolė gali augti 
amžinai. Tačiau taip nėra. Pievos, kaip 
ir dirvos, maisto medžiagų turi apri- 
botą kiekj ir tas kiekis nuolat mažėja, 


pieva alinasi. Kai maisto medžiagos 
sumažėja, pieva išsigimsta, naudingos 
žolės nyksta, o jų vietoje atsiranda 


piktžolės, rūgščios žolės, viksvos, sama- 
nos. Taip atsitinka todėl, kad saldžio- 
sios žolės reikalauja daugiau maisto, 
o kai jo žemėje nėra, jos užleidžia vie- 
tą rūgščioms žolėms ir samanoms, ku- 
rios tenkinasi mažesniu maisto kiekiu 
ir blogesnėmis augimo sąlygomis. To- 
dėl nereikia stebėtis, kad netręšiamos 
pievos nustoja žėlusios. Išalintos pie- 
vos reikia tręšti. 

Tačiau nėra prasmės tręšti tokios 
pievos, kurios yra peršlapios. Jos rei- 
kia pirma nusausinti. Pievos po nusau- 
sinimo paprastai turi labai prastą žolių 
sudėtį, todėl tokios pievos reikia iš pa- 
grindų pertvarkyti —- išarti ir patręšus 
Įsėti atitinkamą žolių mišinį. Tačiau yra 
nemažai ir tokių pievų, kurios nusau- 
sinimo nereikalauja, o žolių sąstatas 
dar nėra taip blogas, kad reiktų jos 
Išarti. Tose pievose gaunamas menkas 
derlius vien tik dėl to, kad jos labai 
išalintos. Tokios pievos būtinai reikia 
trešti, 

Tręšti galima gyvulių mėšlu, kom- 
Postu ir mineralinėmis trąšomis. Pie- 
voms tręšti tinka smulkus ir gerai 
perpuvęs mėšlas. Kad galima būtų gauti 
smulkų mėšlą, šiaudus, vartojamus krai- 
kui, reikia piauti į stambius kapojus. 
Prieš mėšlo išvežimą į pievą, reikia jį 
Palaikyti krūvoje, kad galutinai perpūtų 
ir neliktų nesupuvusių šiaudų. Tuomet 
vezama į pievą ir plonu sluoksniu pa- 
kreikiama. Ypatingai naudinga mėšlu 
tręšti tos pievos, kurios yra persausos. 
lokia pieva įgauna daugiau puvenų ir 
10je geriau laikosi drėgmė. Mėšlą į 
Plevą reikia vežti liepos mėnesį arba 
rugpiūčio mėn. pradžioje. Anksčiau iš- 
Vežtas mėšlas sustiprina saldžias žoles, 
kurios pavasarį lengvai nustelbia pikt- 
žoles ir kitas rūgščias žoles. Mėšlas ge- 
"au tinka mineralinėms pievoms, bet 
galima juo tręšti ir durpinės pievos. 

€rlausia trąša durpinėms pievoms yra 
Ompostas. Jeigu trūksta medžiagos 
kompostui pasigaminti, tam tikslui rei- 
la pavartoti mėšlas. Tačiau kiekviena- 


me ūkyje galima nemaža surasti kom- 
postui medžiagos ir be mėšlo, reikia 
tik apsidairyti. Kompostas turi būti taip 
perpuvęs, kad atrodytų kaip juodžemis. 


Kiek duoti mėšlo ir komposto kiek- 
vienu atveju, sunku pasakyti. Norma- 
liai, turinčiai gerą žolę pievai, duodama 
apie 200 kvintalų (20.000 kg) mėšlo 
arba 300 kvintalų komposto į 1 ha, 
tręšiant kas treti metai. Pieva, kuri 
turi blogesnę žolių sudėtį, reikia pra- 
dėti tręšti mažesniu trąšų kiekiu, kol 
atsiras geros žolės, nes tik tuomet 
apsimokės gausus tręšimas. Taigi 
pievų tręšimas ne tik skatina geriau 
žolę augti, bet pagerina ir jos sudėtį. 


Pievų tręšimui plačiai yra vartoja- 
mos dirbtinės trąšos. Dirbtinės trąšos, 
kaip žinome, yra azotinės, fosforinės ir 
kalinės. Trešti pievą kuria nors viena 
iš šių trąšų mažai apsimokėtų. Durpi- 
nėms pievoms reikia duoti kalio ir fos- 
foro trąšų, o mineralinėms pievoms 
visų trijų: azotinių, fosforinių ir kalinių. 
Dirbtinėmis trąšomis galima reguliuoti 
pievos žolių sudėtį. Jeigu pievoje yra 
per mažai dobilų, tai pakanka patręšti 
kalio ir fosforo trąšomis ir tuojau pie- 
voje jų kiekis padidės. Jei daugiau 


LIETUVOS VALSTYBĖJE 
At'leidžiami nuo žemės mokesčių 


Iki šio laiko žemės mokesčiai savi- 
ninkams reikėjo mokėti ir už tuos plo- 
tus, kuriuose buvo senovės paminklai, 
jei jie nebuvo naudojami ūkio reikalams. 


Dabar tas įstatymas pakeistas ir nuo 
žemės mokesčių atleidžiami ūkio rei- 
kalams nenaudojami piliakalniai, pyli- 


mai, alkos, kalnai, senkapiai, pilkapiai, 
senovės pastatų užimama žemė ir kitų 
senovės paminklų aplinka, jei jie nėra 
naudojami ūkio reikalams. Atleistinam 
nuo žemės mokesčio plotui nustatyti 
sudaromos atitinkamos komisijos, ku- 
rios nustatys senovės paminklų užima- 
mą žemės plotą, jo tikslią vietą, esa- 
mą padėtį ir pažymės, kad tas žemės 
plotas tikrai yra nenaudojamas ūkio 
reikalams. Žemės savininkas, norėda- 
mas, kad būtų atleistas nuo žemės mo- 


duoti azotinių, o mažiau fosforinių ir 
kalio trąšų, tai smarkiau augs varpinės 
žolės, nustelbdamos dobiliukus ir kitas 
šios šeimynos žoles. 

Vidutiniam šieno derliui gauti reikia 
duoti į 1 ha durpinėms pievoms 200 ką 


superfosfato ir apie 400 — 600 kg kai- 
nito. Mineralinės pievas, be minėtų, 
reikia trešti ir azotinėmis trąšomis, 


Fosforo ir kalio trąšos beriamos rudenį, 
azotinių trąšų dalis iš rudens (sieros 
rūgšties amonijako 80 kg į 1 ha), o 
antra dalis pavasarį (salietros 70 ką 
į ha). Pilną tręšimą mineralinėmis trą- 
šomis apsimokės duoti tik gerai nu- 
sausintoms ir turinčioms gerą žolių 
sudėtį pievoms. Mineralinės, sunkių že- 
mių pievos kalio trąšų gali visiškai ne- 
reikalauti, bet priesmėliams kalio duo- 
dama tiek pat, kaip ir durpinėms pie- 
voms. 

Be aukščiau minėtų trąšų dažnai 
vartojamos yra ir paprastesnės trąšos, 
kurios tačiau gali turėti įtakos į pievų 
derlių. Iš tokių galima suminėti bul- 
vienojus, pelus ir lubino ankštis, kurio- 
mis išklojama pieva prieš žiemą. Jei 
dėl trąšų stokos negalima visų pievų 
patręšti, tai reikia pradėti tręšti nors 
mažais sklypais, pavyzdžiui, kasmet 
patręšti !/ ha pievos. Bet pradėjus 
pievą tręšti, tręšimas reikia kartoti kas 
treti, ketvirti metai. 


kesčio už tą plotą, kurį užima senovės 
paminklai, turės kreiptis į Vytauto Di- 
džiojo Kultūros Muz'ejų, pristatydamas 
komisijos pažymėjimą ir savo žemės 
planą. Muziejaus vadovybė savo keliu 
kreipsis į atitinkamas įstaigas, kad sa- 
vininkas būtų atleistas nuo žemės mo- 
kesčio. 


Leista ganyti miškuose 


Prasidėjus Lenkijoje galvijų snukio 
ir nagų ligai siausti, Trakų ir Alytaus 
apskrities ūkininkams, turintiems šio- 
je administracijos linijos pusėje ga- 
nyklų, buvo uždrausta ginti gyvulius į 
jų čia turimas ganyklas. Tai buvo da- 
roma dėl apsisaugojimo nuo snukio ir 
nagų ligos užnešimo į Lietuvą. Minė- 
tųjų apskričių ūkininkai kreipėsi į Miš- 
kų Departamentą, prašydami leisti gy- 
vulius ganyti miškuose. Miškų Depar- 
tamentas, peržiūrėjęs ūkininkų prašymą, 

jiems savo gyvulius leido miškuose ga- 
nyti. Visiems kitiems ūkininkams gyvu- 
lius miškuose ganyti griežtai draudžiama. 


Lanko sėklų augintojus 


Dabartiniu metu Lietuvos Zemės 
Ūkio Tyrimo [staigos sudarytos komi- 
sijos tikrina pagerintų sėklų pasėlius. 
Ta pačia proga Lietūkio atstovai — 
agronomai važinėja kartu ir arčiau su- 
sipažįsta su sėklas gaminančiais ūkiais, 
numato būsimus derlius, pastebi atski- 
rų rajonų žemės ūkio skirtingas ypa- 
tybes ir visa kita, kas yra svarbu rū- 
pinantis pagerintų sėklų plitimu Lietu- 
vos Valstybėje. 


Trečias cukraus fabrikas 


Atitinkamose įstaigose vėl yra svars- 
tomas sumanymas statyti Lietuvoje tre- 
čią cukraus fabriką. Tam fabrikui sta- 
tyti aplinkybės yra palankios, nes cuk- 
raus suvartojimas kasmet vis didėja. 
Vieta trečiajam cukraus fabrikui staty- 
ti numatoma pasirinkti Klaipėdoje ar 
Ukmergėje. 

8 valdinės amatų mokyklos 

Švietimo vadovybė susirūpino per- 
tvarkyti iki šiol veikusias amatų mo- 
kyklas. Amatų mokyklose klausytojai 
gali išmokti gana įvairių ir sudėtingų, 
bet labai praktiškų ir naudingų amatų. 


Lietuvoje šiemet veiks valdinės 
amatų mokyklos šiuose miestuose: 
Kaune, Klaipėdoje, Panevėžyje, Šiau- 


liuose, Ukmergėje, Marijampolėje, Tel- 
šiuose ir Alytuje. Alytuje mokykla įstei- 
giama tik šiemet. Joje numatomi trys 
skyriai: metalo apdirbimo, stalių ir ra- 
čių. Be to, nuo ateinančių metų Kaune 
dar bus atidaryta metalo apdirbimo — 
elektrotechnikos amatų mokykla ir pre- 
kybos mokykla. Sąlygos amatų mokyk- 
lose mokytis yra geros: pirmiausiai įsto- 
jant nereikia didelio mokslo cenzo. Pvz., 
į amatų mokyklas priimami asmenys, 
baigę pradinės mokyklos 4 skyrius, 
o į prekybos mokyklas priimami asme- 
nys, baigę 6 prad. mokyklos skyrius. 
Baigusieji progimnazijos kursą, amatų 
mokyklose atleidžiami nuo išeitų ben- 
drojo lavinimo dalykų pamokų. 

Amatų mokyklų mokiniai nešioja 
nustatytą uniforminę kepuraitę, gauna 
savo mokyklos asmens liudijimus, su 
kuriais drauge įgijamos visos Lietuvos 
moksleivio priklausomos teisės. 

Dar atskirai tektų paminėli Panevė- 
žio valdinę zmatų mokyklą. Tai amatų— 
technikos mokykla, turinti statybos (dai- 
lidžių), metalininkų ir elektrotechnikos 
skyrius. Prie stalių ir dailidžių — staty- 
bos skyrių veikia meistrų klasės. Stalių 
skyriuje išmokstama gaminti įvairių 
baldų ir šiaip meniškai gražių ir prak- 
tiškų reikmenų iš medžio. Statybos 
skyriuje mokoma trobesių statybos, na- 
mų vidaus įrengimo, dažymo, mūro, 
tinko ir kitokių darbų, taip pat išsa- 
miau išmokstama ir plačiau išeinama 
trobesių statyba ir mūrinių pastatų me- 
dinės konstrukcijos. Metalininkų sky- 
riuje mokoma gaminti įvairius metali- 
nius įrankius, pramonės ir ūkio maši- 
nas ir kitokius metalinius reikmenis, 


Elektrotechnikos skyriuje mokoma elek- 
tros tinklus įrengti šviesai arba darbui 
ir kitokių specialių darbų, susijusių su 
elektros srovės pritaikymu technikos 
reikalams. Stalių ir dailidžių — statybos 
meistrų klasėse ruošiami meistrai dirb- 
tuvių ar darbų vedėjų pareigoms su 
teise laikyti amato mokinius ir instruk- 
torių pareigoms amatų mokyklose. Cia 
mokslas trunka: amatų mokykloje pir- 


mame laikotarpyje 4 metus ir meistrų 
klasėje 1 metus. | amatų — technikos 
mokyklos pirmąją klasę priimami ne 
jaunesni kaip 23 metų amžiaus. 

Kadangi amatų mokyklos yra dides- 
niuose miestuose, tai jos lengviau pri- 
einamos didesniam gyventojų skaičiui. 
Šiose mokyklose mokesčio už mokslą 
neimama. Pragyvenimas apskričių mies- 
tuose taip pat nėra brangus. 


Kokio ūgio vaismedžiai geresni 


Jau turbūt nerasime mūsų krašte 
nė vieno ūkininko, kuris nenorėtų turė- 
ti bent mažo sodelio. O kai nori, tai 
daugelis, kam tik sąlygos leidžia, sten- 
giasi bent pamažu tą sodelį įtaisyti, už- 
siauginti. Kasmet mūsų ūkininkai paso- 
dina tūkstančius skiepų, kuriuos vieni 
patys užsiaugina, kiti perkasi. Taigi po 
keliolikos metų jau daugelis ūkininkų 
turės sodelius ir savo vaisius. Tai yra 
girtinas reiškinys, nes sodas atneša 
daug visokeriepos naudos. Bet prasidė- 
jus plisti sodininkystei, svarbu visiems 
augintojams žinoti, kokios vaismedžių 
atmainos mūsų krašte tinkamiausios ir 
kokio ūgio vaismedžiai yra geriausi 
mūsų krašto sąlygose. Tai žinoti labai 
svarbu, nes sodas, tai ne varpinis au- 
galas, kuris per vienerius metus užau- 
ga ir po to galima pakeisti. Vaismedis 
išauginti yra sunku, reikia sugaišti be- 
veik 10 metų. Todėl padaryta klaida 
yra labai nuostolinga. Dėl to, perkant 
ar auginant vaismedį, iš onksto reikia 
nuspręsti, koks turi būti tas vaismedis. 

ioje vietoje norime trumpai išaiš- 
kinti, kokio ūgio medeliai yra geresni: 
aukšti ar žemi, 

Ūlkininkus, paprastai, vilioja tiesus, 
aukštas, dažnai storas vaismedžio lie- 
muo ir gražus vaismedžio vainikėlis. Už 
tokius medelius nesigailima pinigų. Be 
to, toki vaismedžiai, pasak ūkininkų, 
nekliudo sode žemės dirbti. Tačiau prak- 
tika štai ką mums rodo: 

1. Trąšiai augusių medelyne vais- 
medžių liemuo sode dažnai ir skaudžiai 
nukenčia nuo šalčių ir nuo pavąsario 
ir vasaros saulės (sultinga, stora žievė 
nudega ir pan.). 

+2. Liūdnai atrodo ką tik į sodą per- 
sodinti vaismedžiai, kurių šakos pava- 
sarį lieka nepatrumpintos. Ilgos šakos, 
gaudamos nepakankamai sulčių, silpnai 
išsprogsta tik ir savo galiniais pumpurais. 
Vien dėl šios priežasties daug tokių 
medelių žūsta. Tačiau ir išaugę vais- 
medžiai atrodo nekaip; jie užima daug 
vietos, o vaisiai esti sukrauti šakų ga- 
luose. 

3. Savaime eišku, kad toki vaisme- 
džiai, esant didesniam derliui, reikalin- 
gi daugelio ramsčių ir dėl to, kad ša- 
kos labai sukoncentruotos vienoje vie- 
toje. Jos vėliau svorio ir vėjo dėka iš- 
lūžta, tuo žymiai subiaurodamos bei 
sugadindamos visą vaismedį. 

4. Aukšti vaismedžiai daugiau nu- 
kenčia nuo vėjo. Vėjo padariniai būna 
labai skaudūs. Dažnai tenka matyti, kaip 


sode stiprūs vėjai rudeniop išpurto net 
apie 609/, visų rudeninių ir žieminių 
obelių vaisių. Sunku ir brangu tokius 
aukštaliemenius vaismedžių sodus ap- 
saugoti nuo vyraujančių vėjų. Todėl 
matome daug sodų su smarkiai pakry- 
pusiais vaismedžiais. 

5. Derliaus sudorojimas, neturint 
šiam reikalui specialių priemonių, pa- 
prastai atliekamas primityviai, o dėl to 


labai nukenčia ir vaisiai ir patys vais- 
medžiai. 

6. Medžių tvarkymas ir kova su 
kenkėjais taip pat sunki ir brangi. 


Vien aukšto liemens ir kartais ilgų sto- 
rų šakų valymas nuo kerpių, samanų ir 
jų baltinimas bei purškimas gana daug 
kaštuoja. O juk tos be šakų medžio 
dalys jokios naudos neduoda. 

7. Aukšti vaismedžiai, ypač Ilepesnės 
jų veislės, ir nuo šalčių daugiau nu- 
kenčia. 

8. Norint gauti tikrai gerų vaisių, 
būtinas yra derliaus normavimas, t. y. 
vaisių retinimas. Aišku, prie aukštalie- 
menių vaismedžių tas brangiau kaštuoja. 

9. Didelė aukštaliemenių vaismedžių 
yda, tai jų brangumas. Tokių vaisme- 
džių auginimo laikas medelyne ilgesnis, 
pats medelių paruošmas brangesnis. 

10. Vyresnio amžiaus vaismedžių 
persodinimas iš medelyno į sodą, kur 
medeliams augti sąlygos žymiai blo- 
gesnės, yra gana rizikingas. Daug tokių 
medelių iššąlą, daug išdžiūsta. 

Prie gerųjų aukštaliemenių vaisme- 
džių ypatybių paprastai nurodomos dvi: 

1. Lengviau apsaugoti nuo kiškių ir 
kitų naminių graužikų — ožku, avių. 

2, Aukštaliemenių vaismedžių sode 
ilgesnį laiką galima arkliais žemę dirbti. 

Minėta pirmoji ypatibė gana rimta. 
Tačiau, norint, ir tokius medelius, net 
paprastomis priemonėmis, galima apsau- 
goti, pav., aprišant juos žiemai šiaudais 
ir eglėšakėmis. Tiesa, čia darbas žy- 
miai sunkesnis. Bet, antra vertus, rei- 
kia iš viso pripažinti, kad neaptverto 
sodo negalima laikyti. Gerai pri- 
žiūrima tvora jau pakankamai apsaugo 
sodą nuo kiškių ir kitų negeistinų 
„svečių“. 

Antras teigimas, kad tarp žemalie- 
menių vaismedžių žemę sunkiau dirbti, 
nėra jau toks opus. Žemę ir tarp šių 
medžių per eilę metų galima dirbti 
arkliais. Nereikia, žinoma, norėti žemę 
suarti iki pat kamieno. Bendrai, nerei- 
kia, kaip sakoma, norėti vienu šūviu 
du kiškių nušauti. 


£ Nr 13 


ūKININKAS 


99 


Linų rūšiavimas lauke 


Norint gauti gerą linų pluoštą, rei- 
kia linus rūšiuoti. Turbūt nerasime 
nė vieno ūkininko, kuris nebūtų paste- 
bėjęs, kad vienoje saujoje ne visi linai 
vienodai išmirkę ir ne vienos spalvos, 
Vieni visiškai išmirkę, kiti dar gerokai 
neišmirkę; vienų spalva pilka, kitų 
geltona ar kitokia. Cia kaltės reikia 
ieškoti ne markoje, bet linų stiebų ne- 
vienodume. Pasižiūrėjus į augančius 
linus matosi, kad vieni stiebai aukštes- 
ni, kiti žemesni, vieni storesni, kiti 
plonesni, vieni šviesiai geltoni (natūra- 
linės spalvos), kiti rusvi, kiti vėl žalsvi 
ir t. t. Kaip tik šis nevienodumas ir 
yra toji priežastis, dėl kurios ir pėdas 
nevienodai išmirksta. Kad galima būtų 
to išvengti, reikia linai būtinai surū- 
šiuoti raunant. 

Šis darbas nėra labai sunkus ir nė- 
ra sudėtingas. Reikia tik truputį kan- 
trumo. Linai ūgio (ilgumo) atžvilgiu 
skirstomi į penkias grupes: 1) labai il- 
gi, kurie siekia daugiau 100 cm, 2) ilgi 
— nuo 100 iki 80 cm, 3) vidutiniški — 
nuo 80 iki 70 cm, 4) trumpi — nuo 70 
iki 60 cm ir 5) trumpučiai — nuo 60 
iki 40 cm ir trumpesni. Šis linų stiebo 
ilgumo suskirstymas nėra labai tikslus, 
nes labai tiksliai surūšiuoti nebeįmano- 
ma. Šis rūšiavimas galima atlikti lauke 
tokiu būdu: paimti pusantro metro il- 
gumo lazdelė, sužymėti joje atstumai 
kas 10 cm ir, einant per linus, galima 
bus maždaug išmatuoti. Raunant reikia 
stengtis, kad pėdai, kiek galima, būtų 
vienodo ilgumo ir didumo (pav, visi 
po 5 ar 10 saujų) 

Stiebo spalvos atžvilgiu linai galima 
suskirstyti į tris rūšis: geltoną, rausvą 


(parudusią) ir žalsvą ar žalią. Atrenkant 
saujas pagal spalvą, reikia stengtis, kad 
kiekvienas pėdas būtų maždaug vieno- 
dos spalvos. 

Stiebo storumo (drūtumo) atžvilgiu 
linai skirstoma j storuosius, vidutiniš- 
kus ir plonuosius. Storaisiais laikomi 
storesni už 2 mm, vidutiniais iki 2 mm 
ir plonaisiais plonesni už 1,25 mm, Rū- 
šiavimas pagal stiebo storumą galima da- 
ryti tokiu būdu. Reikia paimti iš įvai- 
rių lauko vietų po 10 stiebų ir sudėti 
juos ant liniuotės, kurioje pažymėti mi- 
limetrai, ir tokiu būdu galima bus nus- 
tatyti vidutinis linų stiebo storumas. 
Bet geriausias matas, tai ūkininko akis, 
ir labai bus gerai, jeigu ūkininkas nors 
ir „iš akies“ šį darbą atliks. Šis rūšia- 
vimo būdas yra vienas iš svarbesnių. 
Stori stiebai truputėlį greičiau išmirksta 
negu ploni. Taip suskirsčius, vienoje 
saujoje nebus permirkusių ir neišmir- 
kusių, o taip pat ir nebus saujos mar- 
gos. Kai vienodai bus išmirkę, tai ir 
pluoštas bus didesnis ir vienodesnis. 

Dar reikia atkreipti dėmesys ir į 
stiebų sveikumą. Sveiki stiebai geriau 
ir vienodžiau išmirksta, negu ligoti. Be 
to, iš sveikų stiebų bus ir sveika sėkla. 

Surūšiuotus stiebus merkiant, reikia 
stengtis jų nemaišyti, geriausia vienus 
nuo kitų atskirti pertvaromis (lentomis 
ar kartalėmis.) Ypač reikia vengti, kad 
toje pačioje markoje kartu nebūtų mer- 
kiami iš įvairių sklypų. Reikia stengtis 
kiekvieno sklypo linus merkti atskirai. 
Jeigu dėl kurių nors priežasčių linai iš 
įvairių sklypų reikia vienoje markoje 
merkti, tai tada juos reikia atskirti kar- 
timis arba dar geriau lentomis, 


Baltoji peteliškė — kopūstų Kenkėjas 


Baltąją peteliškę mūsų žmonės kai 
kuriose vietose laiko nekaltu sutvėrimu. 
Todėl jos užmušimą laiko nedoru darbu. 
Baltoji peteliškė betarpiškai ištikrųjų 
nedaro ūkininkui jokios žalos, bet jos 
vikšrai, daugelio vadinami „kirmėlėmis“, 
yra pavojingi kryžiažiedžių, o ypač ko- 
pūstų kenkėjai. Todėl ir baltoji pete- 
liškė yra didelis ūkininkų priešas. Dau- 
giausia žalos pridaro ūkininkams dar- 
žuose. Naikina ji visus kryžiažiedžių 
šeimynos augalus, bet labiausiai kopūs- 
tus ir griežčius. Taigi baltoji peteliškė 
Yra didelis kenkėjas. Todėl pravartu vi- 
Slems susipažinti su jos išsivystymu. 

Kiekvienais metais jau balandžio 
pabaigoje arba gegužės pradžioje pra- 
deda skraidyti baltos peteliškės. Jos 
tada pasirodo negausiai. Patelės deda 
kiaušinėlius ant kryžiažiedžių šeimynos 
piktžolių. Gegužės pabaigoje iš tų kiau- 
šinėlių išsirita vikšrai, kurie, grauždami 
piktžoles, 'gyvena maždaug 30 dienų, 
O paskui virsta lėliukėmis. Iš tų lėliu- 
klų liepos pabaigoje arba rugpiūtį at- 


siranda drugiai — baltosios peteliškės. 
Tuo metu patelės, baltos peteliškės, 
deda kiaušinėlius ant kopūstų, griežčių 
lapų. Kiaušinėlius deda beveik visuo- 
met ant apatinės lapų pusės, krūvelė- 
mis. Kiaušinėliai yra geltonos spalvos, 
nedideli. Iš tų kiaušinėlių maždaug po 
dviejų savaičių išsirita vikšrai, kuriuos 
daugelis vadina „kirmėlėmis“. Pradžioje 
vikšrai laikosi krūvose ir tuomet leng- 
vai juos galima sunaikinti, sutrinant. 
Paaugėję kiek išsiskirsto ir apniksta vi- 
sus kopūstų, griežčių ir t. t. lapus, Po 
kiek laiko iš gražių kopūstų lapų be- 
lieka tik gyslos. Besiartinant rudeniui, 
įsipenėję kopūstų lapais vikšrai lipa ant 
tvorų, medžių, artimų namų, kur jie 
virsta lėliukėmis ir žiemoja. 

Žinant baltos peteliškės išsivystymą, 
kovai su ja galima pavartoti šias prie- 
mones. Reikia naikinti kiaušinėlius, su- 
dėtus liepos mėnesį ant kopūstų lapų 
apatinės pusės. Šitas kovos būdas yra 
paprastas, bet pigus. Gali tą darba at- 
likti net vaikai. Maži vikšreliai laikosi 


krūvos, todėl lengvai galima juos su- 
trinti. Rudenį reikia naikinti baltąją pe- 
teliškę, kai ji esti lėliuke. Kad lengviau 
būtų galima surinkti lėliukes, reikia iš- 
mėtyti tarp kopūstų sausas šakas. | sau- 
sas šakas vikšrai noriai sulenda ir virsta 
lėliukėmis. Šakos paskui surenkamos ir 
sudeginamos. 

Be to, baltąją peteliškę galima nai- 
kinti įvairiais nuodais, būtent: 

1) Paryžiaus žaliais milteliais tokio 
sąstato: 25 gr. Paryžiaus žalumos, 50— 
75 gr. negesytų kalkių, 30 litrų van- 
dens. 

2) 3 ką žalio muilo ištirpyti 10 litrų 
karštame vandenyje, tirpinį atšaldyti 
ir įpilti į jį 1,5 kg persiškų miltelių; 
gerai išmaisyti, pridėti 90 litrų vandens 
ir tuojau purkšti. 

Iš gatavų preparatų gerai veikia 
„Larvin“, Schėonfeldo ir Tyborowskio 
firmos Varšuvoje. 

Nuodus gerausia panaudoti, kai dar 
vikšrai yra maži ir laikosi krūvose, 
Purškinti reikia giedrią dieną ankstj rytą 
arba vakare. 

Su baltąja peteliške kovoja paukš- 
čiai, kurie daug sunaikina baltų pete- 
liškių ir lėliukių. Todėl paukščius reikia 
globoti, Daugiausia betgi sunaikina ma- 
žas vabzdelis, kuris deda kiaušinėlius į 
vikšrų kūnus. Vikšrai su kiaušinėliais 
nejuda. Apniktas vikšras greitai žūsta, 
Apniktų vikšrų nereikia naikinti, bet 
globoti, slepiant juos sausose ir nuo 
paukščių saugiose vietose. Vasarą išsi- 
ritę iš tų vikšrų vabzdeliai, gali sėk- 
mingiau kovoti su baltąja peteliške, negu 
žmogus. pr. Bo 


Paršiukų priežiūra 


Dažnai tenka matyti, kai maži par- 
šiukai, dar būdami prie kiaulės, gerai 
auga ir gražiai atrodo, o atjunkinti ima 
blog'au augti ir kartais visai suskursta. 
Atjunkintų  paršiukų blogo augimo ir 
suskurdimo priežastys gali būti įvairios, 
bet dažniausiai esti perankstyvus atsky- 
rimas nuo kiaulės arba šėrimas netin- 
kamu ir blogu ėda'u. Ankstyvas par- 
šiukų nuo kiaulės atjunkinimas dažnai 
blogai paveikia tolimesnį jų augimą. 
Jauni paršiukai nėra pilnai įpratę ėsti 
ir ne visus pašarus lygiai gerai mėg- 
sta. Būdami pusiau alkani, nustoja augę, 
netenka savo gražios, sveikos išvaizdos 
ir tuojau pradeda skursti 

Geriausia nuo kiaulės paršiukus at- 
junkinti 8—10 savaičių amžiaus. Tada 
jie jau yra pakankamai įpratę ėsti įvai- 
rų ėdalą ir atjunkinimo metu nepasi- 
reiškia augimo susilpnėjimas. Be to, 
atjunkinus reikia gerai šerti, kad par- 
šiukai galėtų gerai ir greitai augti. 

Jauni paršiukai daugiausia augina 
raumenis, o mažiau riebalus. Todėl zu- 
gimo metu jiems reikia duoti užtekti- 
nai baltymingo ėdalo, nes iš baltymų 
auga jų raumenys. Daug baltymų yra 
pieno liekanose, kaip separuotame pie- 
ne, pasukose. Visi pieno baltymai jau- 
nų kiaulių labai gerai sunaudojami. Jei 
ūkyje yra daug separuoto pieno, taj 

pirmoje eilėje reikia jo pakankamai 
duoti augantiems paršiukams ir tik kas 
lieka sušerti suaugusioms kiaulėms. Bet 
jei pasitaiko, kad ūkyje pieno mažai 
tėra arba visai nėra, tai jo vietoje rei- 
k'a duoti kokio nors kito pašaro, ku- 
riame yra daug baltymingų medžiagų. 

Iš mažens jauni paršiukai turi pa- 
linkimą greitai augti ir tas greitas au- 
gimas yra ūkininkui gana pelningas. 
Pasirodo, kad apie 16 kg paršiukas, 
suėsdamas per dieną 1 kg grūdų, gali 
priauginti trečdalį kilogramo gyvo svo- 
rio, tuo tarpu 130 ką kiaulė, suėsdama 
per dieną 3 kg grūdų, priaugina vos 
tik pusę kilogramo. Vadinasi, suaugusi 
kiaulė grūdų suėda tris kartus daugiau, 
o gyvo svorio priaugina tik dvigubai. 
Auginant kiaules, kaip tik ir svarbu 
mažiau sušerti pašaro ir daugiau mė- 
sos gauti, Todėl jaunus paršiukus dar 
prie motinos ir juos atjunkinus reikia 
gerai šerti, kad jie gelėtų greitai, vie- 
nodai ir netrukdomai augti. Gyvuliai, 
kurių augimas jaunystėje dėl blogo 
maitinimo būna sutrukdytas, vėliau, nors 
jie esti ir geriausiai šeriami, kaip rei- 
kiant jau jie vistiek nebeauga. 

Labai gere, kai vasaros metu paau- 
gusius paršiukus galima išleisti į gany- 
klas. Tinkamai paruošta ir gerai sutvar- 
kyta ganiava žymiai papigina kiaulių 
auginimą. Ganomos kiaulės ir paršiu- 


kai gerai išvysto raumeningumą, pasi- 
daro atsparios įvairioms ligoms, nes 
judėjimas, šviesa, saulė, grynas švarus 
oras, sveika ganyklos žolė visokeriopai 
sustiprina ir užgrūdina augančio par- 
šiuko organizmą. Ganykloje paršai gau= 
na jaunos, įvairių vitaminų turinčios 
žolės. Iš mažens gavę žolės, paršiukai, 
pradėjus penėti, greičiau nusipeni ir 
mažiau sunaudoja brangaus pašaro, Jei 
kiaulėms ganyklos neturime, tai joms 
reikia duoti žalio pašaro tvarte. Zalias 
pašaras turi būti duodamas susmulkin- 
tas, šviežas, nesukaitęs, tik nupiautas. 
Kiaulėms geriausiai tinka jauni raudo- 
nieji dobilai, vikų mišinys, pievų žolė 
ar specialūs kiaulėms žolių mišiniai, 


Jei norima, kad jaunos kiaulės gany- 
kloje ne tik pasimaitintų, bet ir gerai 
augtų, joms reikia duoti tam tikrą kiekį 
koncentruoto ėdalo. 35—40 kg gyvo 
svorio paršui, be ganyklos, per dieną 
reikia duoti po 2 kg separuoto pieno 
ir po 500 - 800 gr miltų mišinio. Miltų 
kiekį reikia reguliuoti pagal ganyklos 
gerumą. Jei gera ganykla, miltų duoti 
mažiau. Koncentruotas ėdalas duoda- 
mas parvarius kiaules iš ganyklos. 


Gera augančių paršiukų priežiūra 
ir tikslus šėrimas žymiai papigina jų 
auginimą ir kiaulių augintojai iš to turi 
daugiau pelno. 


Apie šarvarkus 


Šarvarkais ir darbodienėmis („dniėw- 
komis“) ūkininkai gali būti apdėti tik 
šiais įstatymų numatytais atsitikimaejs: 
a) statant ir taisant savavaldybių ke- 
lius, b) vedant melioracijos darbus, c) 
statant valsčiaus ir seniūnijų namus ir 
d) dirbant valsčiaus ir seniūnijų laukus. 

Ar šarvarkai ir darbodienės valsčiui 
ir apskrities savivaldybei yra reikalin- 
gos, kiekvienais metais nustato valsčiu- 
je—valsčiaus taryba, apskrityje — ap- 
skrities taryba. Tos tarybos kiekviena 
sau taip pat nustato, kuriam tikslui ir 
kiek šarvarkų bei darbodienių reikia, 
jų kainą ir pan. Apskritai viena darbo 
diena pėsčio žmogaus negali būti ver- 
tinama daugiau nei 1 zl. 50 gr. Darbas 
gi arklio su vežimu turi būti valsčiaus 
vertinamas 2,5 kartų daugiau, o dviejų 
vežiman pakinkytų arklių darbas — 4 
kart daugiau nei pėsčio žmogaus darbo- 


dienė. Tarp paskirų ūkininkų šarvar- 
kus ir darbodienes išskirsto valsčiaus 
valdyba. 


Darbodienes ir šarvarkus privalo 
eiti visi, kurie turi valsčiuje žemę arba 
namą ir moka už tai mokestį (podatek 
gruntowy od nieruchomości, wyrów- 
nawczy), Skirstant šarvarkus ir darbo- 
dienes tarp paskirų ūkininkų pagrindu 
imamas žemės ar namo mokesčio didu- 
mas. Tačiau praktikoje darbodienės ir 
šarvarkai labai dažnai skirstomi pagal 
tai, kiek kas turi žemės ar namų. Toks 
skirstymas, aišku, nesutinka su veikian- 
čiais įstatymais ir yra neteisingas 

Ūkininkas privalo eiti šarvarkus ir 


ir darbodienes 


darbodienes tik tame valsčiuje, kuria- 
me turi savo žemę arba namą. Ir tai 
nevisuomet. Statyti, pav., liaudies mo- 
kyklą, valsčiui reikalaujant, privalo tik 
statomos mokyklos rajono ūkininkai. 
Be to, ūkininkas neprivalo darbodienių 
ir šarvarkų eiti, jeigu darbo vieta yra 
nuo jo labai toli. Koks gali būti did- 
žiausias nuotolis tarp darbo vietos ir 
ūkininko ūkio, nustato vaivados parė- 
dymas. Pagal tą parėdymą: a) pėsčiam 
darbininkui darbo vieta negali būti to- 
liau nei 6 klm. ir b) važiuotam — 10 
klm. vasarą ir 15 klm. žiemos metu. 
Nepaprastai svarbiam reikalui esant, 
nustatytą vaivados važiuotiems nuotolį 
gali dvigubai padidinti tik apskrities 
savivaldybės valdyba. 

Negalima reikalauti iš ūkininkų ir 
apskritai iš visų žemės ir miškų valdy- 
tojų eiti darbodienes ir šarvarkus tuo 
laiku, kai dirbami komasacijos bei lau- 
ko ir miško svarbieji darbai. Pagal Vil- 
niaus vaivados parėdymą, laukuose ir 


laikas, per kurį val- 


miškuose darbo 
sčius negali 
šarvarkų ir darbodienių, yra: a) Šven- 
čionių, Brėslaujos ir Pastovių apskri- 
tyse nuo balandžio 15 iki gegužės 31 
ir nuo liepos 15 iki rugsėjo 15 imtinai, 
b) Vilniaus-Trakų, Ašmenos, Molodečno 
ir Vileikos nuo balandžio 15 iki gegu- 
žės 31 ir nuo liepos 15 iki rugsėjo 15. 
Šiuos vaivados nustatytus terminus gali 
patrumpinti ar pailginti dviejų savaičių 
laikotarpyje tik apskrities savivaldybės 
valdyba. 

Ūkininkas gali arba pats šarvarkus 
ir darbodienes atlikti, arba ką nors 
pasisamdyti, arba sumokėti už juos pi- 
nigais. Tos pasirinkimo teisės valdžia 
negali ūkininkui atimti. Jei ūkininkui 
geriau apsimoka už darbodienes ir šar- 
varkus sumokėti pinigais, tai jis priva- 
lo juos įmokėti vėliausiai tą dieną, ku- 
rioje paskirtas darbas tuii būti jau bai- 
gtas. Nejmokėti laiku pinigai, kaip ir 
paprasti mokesčiai, išieškomi per sek- 
vestratorių arba antstolį. Be to, jeigu 
valsčius arba darbų vedėjas sutinka, 
ūkininkas gali užuot šarvarkų ir darbo- 
dienių duoti reikalingą medžiagą, pav., 
smėlį, medį, akmenis ir pan. Valdžia 
neturi teisės ūkininko versti, kad šis 
būtinai duotų medžiagą. 

Jeigu valsčiaus valdyba apdeda šar- 
varkais ir darbodienėmis be pagrindo, 
per daug, pertoli, darbymetėje ir pan, 
ūkininkas turi teisę kreiptis su skundu 
apskrities valdybon, o iš ten, reikalui 
esant, vaivadijon. Skundas privalo būti 
surašytas ir atiduotas arba apdraustu 
Jaišku persiųstas valsčiaus valdybai 
per 14 dienų, skaitant nuo tos dienos, 
kurioje skundžiamas valsčiaus sprendi- 
mas buvo skundėjui įteiktas. Nors skur.- 
das ir surašomas, šarvarkus ir darbo- 
dienes vistiek reikia paskirtu laiku eiti, 
nebent valsčius sutiktų laukti, kol ūki- 
ninko skundas bus aukštesnės valdžios 
išspręstas. Tik vėliau, kai skundas būna 
išklausytas, ūkininkas turi teisę reika- 
lauti, kad jam valsčius už nereikalingai 
nudirbtą darbą sumokėtų arba jį atei- 
nantiems metams užskaitytų. Jeigu ūki- 
ninkas valsčiaus valdybos neteisingo 
sprendimo laiku neapskųs, tai vėliau to 
padaryti jau nebegalės ir šarvarką tu- 
rės atidirbti be jokių sąlygų. 

Darbodienės ir šarvarkai valstybės 
keliams ir apskritai valstybės reikalams 
praktikuojami labai retai, pav., tik au- 
drų, pusnių, katastrofų, karo ir pan. 
metu. Tais atsitikimais šarvarkus ir 
darbodienes eiti paprastai liepia apskri- 
ties storasta ir už nudirbtą darbą žmo- 
nėms sumokama, Juozva. 


Kaip ilgai laikyti užtrūkusias karves 


Daugelis 
kės, džiaugiasi, 


ūkininkų, ypač šeiminin- 
kad jų karvės melžiasi 


ir duoda pieno iki pat apsiveršiavimo. 


Ir dažnai esti, kad pienui pradėjus ma- 
žėti, staiga jo kiekis žymiai pakyla, ir 
rytojaus dieną, žiūrėk, karvė jau apsiver- 


šiavo, Bet šis džiaugsmas yra ūkininkams 
labai nuostolingas. Tokių karvių veršiu- 
kai išsivysto labai silpni, arba žymiai 
silpnesni, negu tų karvių, kurios buvo 
užtrūkusios. Karvė, kuri paskutiniais 
neštumo mėnesiais nebuvo užtrūkusi, 

nebegali veršiuko pilnai aprūpinti mais- 
tu, nes daug maisto medžiagų sunau- 
doja pieno gamybai. Taip pat neužtrū- 
kusios karvės naujagimis negauna jam 
būtinai reikalingo pirmojo maisto — 
krekenų, nes nenustojus melžti, pieno 
sudėtis labai mažai pasikeičia. Pati mo- 
tina irgi labai nusilpsta, nes esti dvigu- 
bai apsunkinta ir žymiai nuvargina savo 
organizmą, ypač kada yra blogai šeriama, 
negamina mineralinių medžiagų. Tokių 
karvių metinė gamyba žymiai mažesnė. 
Todėl kiekviena karvė prieš apsiveršia= 
vimą turi būti mažiausia 40— 60 dienų 
užtrūkusi. 

Prof. J. Hansen'as yra padaręs tuo 
reikalu su 500 karvių bandymus. Iš tų 
bandymų davinių paaiškėjo, kad didžiau- 
sia pieno produkcija yra tų karvių, ku- 
rios buvo užtrūkusios nuo 41—60 dienų. 
Net ir tų karvių, kurios esti užtrūkusios 
nuo 91—100 dienų, pieno produkcija 
geresnė, negu tų, kurios tik 10 dienų 
būna užtrūkusios. 

Kad būtų galima sureguliuoti toks 
karvių užtrūkimas, pirmiausia reikia tik- 
sliai užrašyti datą, kada ta karvė buvo 
sukergta. O tą padaryti gali kiekvienas 
ūkininkas. Tik čia dar reikia priminti, 
kad būtinai reikia panaikinti laisvas 
kergimas. Reikia būtinai bulių atskirti 
nuo karvių. Bulių laikyti (ganyti) drauge 
su karvėmis žalinga dėl kelių priežasčių, 


kad jis apvaisina 
iš kurių paskui 


o pirmiausia dėl to, 
labai jaunas telyčias, 
išauga silpnos karvės. Be to, laisvai 
kergiant negalima žinoti, kada karvė 
pasibėgo, nes tai ūkininkui sunku pas- 
tebėti. Nukenčia ir bulius, nes jis be- 
reikalingai eikvoja savo energiją. Taip 
pat bulius, ganomas kartu vienoje ban- 
doje, bereikalingai vaiko karves, kas 
ypač pavojinga yra veršingom karvėm, 
nes jos gali išsimesti. Todėl būtina są- 
lyga naudoti rankinį kergimą, t.y. bulių 
iš bandos išskiiti,'o karvėms jo reika- 
laujant, prileisti. 

Zinant tiksliai, kada karvė sukergta, 
bus lengva žinoti, kada ją reiks užtrau- 
kti. Pav., jeigu karvė sukergta liepos 
7 d. tai ji veršiuosis balandžio 16 d. 
Kadanai užtraukta laikoma 60 dienų, tai 
nuo apsiveršiavimo dienos 2 mėn. ats- 
kaitome atgal ir išeina, kad tą karvę rei- 
kia užtraukti vasario 16 dieną. 

Nevisos karvės duodasi užtraukia- 
mos. Dažnai kai kurių karvių prie ge- 
riausių norų užtraukti negalima, Kad būtų 
galima norimu laiku karvė užleisti, rei- 
kia ją rečiau melžti: per dieną vieną 
kartą, vėliau kas antrą dieną ir paga- 
liau visai užleisti. Taip norint užtraukti, 
reikia nuo tokios karvės pašarų atimti 
koncentruotus, taip pat ir sultingus pa- 
šarus, Vasaros metu iš ganiavos pasta- 
tyti į tvartą ir šerti šiaudais, kol užtruks. 


Kada apardinėti lubiną? 


Lubinas yra labai svarbi žalia trąša. 
Mūsų krašte sėjamas jis į pūdymą ir 
apariamas žiemkenčiams. Vienas kitas 
ūkininkas mėgina lubiną sėti ir kaip 
įsėlį ar posėlį, kurį aparia vasarojui 
arba šakniavaisiams. Vadinasi, nežiūrint 
kur bus lubinas pasėtas, visuomet jis 
reikia aparti. Todėl svarbu žinoti, kada 
lubinas reikia aparti ir kokiu būdu. 

Kaip jau buvo minėta, lubinas daž- 
niausia sėjamas į pūdymą rūgisms pa- 
tręšti. Rugiai, kaip jau ūkininkai žino, 
reikia sėti į susigulėjusią žemę. Ru- 
giams skirtą dirvą reikia suarti pasku- 
tinį kartą 3—4 savaitės prieš šėją. Iš to 
jau aišku, kad ir lubinas reikėtų aparti 
3—4 savaitės prieš rugių sėją. Tas 
ankstyvas aparimas yra reikalingas dėl 
dviejų priežasčių. 1) Lubinas žemėje 
Pamažu pūsta ir pamažu paliuosuoja iš 
savęs maistingąsias trąšų dalis. Rugiai 
rudenį kaip tik reikalauja daug maisto. 
Todėl, rugius sėjant, lubinas jau turėtų 
būti gerokai pripuvęs ir iš jo pasiliuo- 
Savęs maistas jauniems rugių diegams 
prieinamas. 2) Rugiai nepakenčia to- 
kios dirvos, kuri dygimo metu dar 
nėra susigulėjusi. Dėl šitų dviejų svar- 
bių priežasčių ir reikia lubinas aparti 
3—4 savaitės prieš rugių sėją. Per tą 
laiką susigulės žemė ir lubinas gero- 

al supus, pagamins jauniems rugių 
aigeliams prieinamo maisto, kurio jie 
tuomet labiausia reikalauja. Jeigu mai- 
sto tuo laiku rugiams trūksta, tai jie 


blogai išsivysto, 
peržiemoja. 
Apardinėjant lubiną, reikia atsiminti 
dar vienas svarbus reikalavimas: lubi- 
nas reikia aparti tada, kada jis pilnai 
suaugęs, kada jis turi daugiausia žalios 
masės. Tada apartas lubinas geriausia 
patręš lauką, nes tada daugiausia jo 
apsiars, daugiausia jis turės savyje su- 
krovęs maisto medžiagų. Tas galima 
atsiekti apardinėjant žydintį lubiną, nes 
tada jis labiausia yra suaugęs ir dau- 


išsišakoja ir silpnai 


giausia turi sukrovęs maisto me- 
džiagų. 
Bet lubino žydėjimas nevisuomet 


sutampa su paskutiniu rugiams lauko 
arimu. Dažnai gali būti taip, kad iki 
rugių sėjos liko tik 3—4 savaitės, o lu- 
binas dar nesužydo. Arba dar esti ir 
taip, kad lubinas jau žydi, o iki rugių 
sėjos dar daugiau kaip 3 — 4 savaitės. 
Kaip reikia pasielgti ūkininkams su lu- 
bino aparimu tokiuose atsitikimuose?— 
Pirmu atvėju, t. y., kada laukas rugiams 
jau laikas suarti, bet lubinas vis dar 
auga, dar tik rengiasi žydėti, tada ga- 
lima 1—2 savaites palaukti ir lubiną 
aparti 2—3 savaites prieš rugių sėją. 
Bet kad taip vėlai suartas laukas galėtų 
iki sėjos susigulėti, reikia jis gerai pri- 
voluoti sunkesniu volu. Antru atveju, 
kada lubinas suauga pakankamai dar 
prieš paskutinį arimą, tada galima pa- 
laikyti lubiną neapartą iki tol, kol bus 
laikas lauką arti rugiams (3—4 savaites 


prieš sėją). Ant lauko stovėdamas lu- 
binas, nors ir peržydėjęs, savo vertin- 
gumo nenustos. Tuo tarpu, jeigu jis 
bus labai anksti apartas prieš rugių 
sėją, tada lietus galės išplauti iš jo 
maisto medžiagas. 

Dažnai prieš rugių sėją prinoksta 
ir sėklinis lubinas. Tokiais atvejais rei- 
kėtų sėklinis lubinas išnaudoti trąšai. 
Tam tikslui reikia lubiną nupiauti ar 
nušienauti kuo aukščiausia, stiebus su 
ankštimis surinkti, o lubino ražieną ap- 
arti kaip žalią trąšą. Juo ražiena bus 
didesnė, juo laukas geriau pasitręš. 
Iš to aišku, kad geriausia būtų nuo lu- 
bino nurinkti prinokusias ankštis, o lu- 
biną aparti. Tai bus dviguba ūkininkui 
nauda: turės sėklos ir patręš gerai 
lauką. Kadangi mūsų kaime darbininkų 
netrūksta, o šį darbą gali atlikti ir vai- 
kai, tai visiems reikėtų rinkti lubino 
ankštis, o stiebus aparti. Jeigu sėkli- 
nio lubino stiebai rugiams aparti per- 
vėlu, galima juos palikti avižoms ar 
bulvėms ir aparti vėlai rudenį ar net 
ir pavasarį. Labai blogai daro tie ūki- 
ninkai, kurie sėklinį lubiną rauna su 
šaknimis. Lubino šaknyse yra sukrauta 
daug azoto — brangios trąšos, todėl 
jos iš ten išmesti nereikėtų. Taigi, 
sėklinio lubino rauti jokiu būdu nega- 
lima. 

Pasėlinis arba įsėlinis lubinas reikia 
laikyti ant lauko neapartas iki tol, kol 
jis gali augti, kol neprasidės šalnos. 
Jeigu rudenį nebūtų laiko aparti šis 
lubinas, tai drąsiai galima jis palikti 
neapartas iki pavasario; nuo to jis ver- 
tės nenustos. 

Lubinas reikia aparti negiliai. Svar“ 
bu, kad jis tik truputį apsiverstų žemė- 
mis. Geriau, kai dalis lubino visai že- 
mėmis neprisidengia, negu giliai apsi- 
verčia Prieš arimą galima lubiną pri- 
voluoti arimo kryptimi, tada jis geriau 
apardinėti. Arba galima prie plūgo pri- 
taisyti grandį bei virbalą, kuris prilen- 
kia lubiną. 


1 


priešai 

Jeigu žmogus žinotų, koks yra aplink 
jį smulkusis, nematomas pasaulis, tai 
tikrai jis pabūgtų, pamatęs tiek daug 
savo gyvenimo priešų. Juos žmogus 
gali pamatyti tik pro padidinamuosius 
stiklus, vad. mikroskopus. O tas pa- 
prasta akimi neįžiūrimas pasaulis yra 
iš tikrųjų įvairus ir įdomus. Tame pa- 
saulyje slepiasi daug įvairių ligų bakte- 
rijų, kaip džiovos, choleros, raupų, šil- 
tinės ir kt. Kaip tenka apgailestauti, 
kad pats žmogus savo elgesiu ir neži- 
nojimu ne tik nekovoja su savo prie- 
šininkais, bet dar juos platina, daugina 
— ypač įvairių ligų bakterijas. Dau- 
giausia įvairios ligos platinasi ten, kur 
žmonės nešvariai gyvena, apsileidę, su- 


(Pabaigą žiūr. 104 pusl.). 

4 SVEIKATA UŽ AUKSĄ BRANGESNĖ 


Ligonių slaugymas 


Ligonies priežiūra ir slaugymas ati- 
tinka sergančiojo artimiesiems. Ligonį 
slaugydami, turime griežtai laikytis gy- 
dytojo nurodymų. Mat, ligonis turi savo 
kaprisus ir dažnai reikalauja tokių da- 
lykų, kurie jam kenkia ir net pagrei- 
tina mirtį. Neišmintingas slaugytojas, 
norėdamas parodyti savo geraširdišku- 
mą ir pataikaudamas ligonies nėrams, 
stengiasi patenkinti tuos norus. Taip 
elgdamas slaugytojas, užuot padėti ligo- 
niui, tik kenkia. Pavyzdžiui, ligonis ser- 
ga vidurių šiltine. Jei tos ligos metu 
slaugytojas, neklausydamas gydytojo 
nurodymų, duos ligoniui sunkiai virški- 
namą valgį, labai pakenks ligoniui. Mat, 
tokie sunkiai virškinami valgiai prakiu- 
rins žarnų sieneles. Tada ligonis gali 
mirti nuo sunkaus vidujinio kraujavimo 
arba pilvo plėvės uždegimo — perito- 
nito. Taip pat, neklausydami gydytojo 
patarimų sergant ligoniui inkstų užde- 
gimu ar apendicitu, dažnai patys nuva- 
rome ligonį j kapus. Ir tokių pavyzdžių 
būtų galima surasti aibės. Tad pirmas 
gero slaugytojo privalumas — griežtai 
laikytis gydytojo nurodymų. Geriausiai 
yra, kai per visą ligos laiką ligonį pri- 
žiūri vienas asmuo. 


Tuomet užkrečiamųjų ligų bakteri- 
jos taip plačiai neišplinta. Ligonj reikia 
paguldyti į atskirą kambarį, iš kurio iš- 
nešama visi nereikalingi ir nevartotini 
daiktai. Taip elgdamiesi, atsiekiame du 
tikslu. Tuštesnis kambarys yra erdves- 
nis, lengviau vėdinamas, ir ligonis turi 
daugiau oro alsuoti. Be to, po ligos 
reikia mažiau daiktų dezinfekuoti, Į tokį 
ligonies kambarį tegali lankytis slaugy- 
tojas ir jo pagelbininkai. Visiems ki- 
tiems, norintiems be svarbaus reikalo 
lankyti ligonį, įėjimas j tą kambarį turi 
būti uždraustas. Mat, daugelis klaidin- 
gai mano, kad ligonies lankymas su- 
teikia šiam malonumą. Visai priešingai. 
Ligonis yra ir taip pakankamai išvar- 
gintas. O dar prie to lankytojų įkyru- 
mas Ir tie patys besikartoją klausi- 
mai: „kaip jautiesi?" „ar geriau“, „kaip 
apetitas“ ir t. p pribaigia ligonį ir su- 
trikina visai ir taip pairusius jo nervus. 
Lova, kurioje ligonis guli, turi būti ge- 
ležinė. Tokią lovą yra lengva dezinfe- 
kuoti. Reikia rūpintis tos lovos ir ligo- 
nies baltinių švara ir dažnai keisti (nors 
kartą per savaitę) ir neleisti, kad ligo- 
nis gulėtų suprakaitavusiuose drabužiu- 
ose. Ligonies kambarys turi būti pakan- 
kamai erdvus, šviesus, jaukus ir dažnai 
vėdinamas. Erdviame ir jaukiame kam- 
baryje ligonies savijauta gerėja. Gera 
savijauta palengvina pasveikimo eigą, 
stiprina organizmo jėgų atsparumą. 


Kambarys reikia dažnai vėdinti. Mat, 


ligonis yra reikalingas daugiau, nei 
sveikas, tyro oro. Tyrame ore veikia 
geriau širdies ir plaučių organai. Tų 


organų tinkamas veikimas yra labai 
svarbus žmogaus sveikatos palaikymui. 
Vėdindami kambarį, turime taip elgtis, 
kad ligonis neperšaltų. Geriausia būtų, 
jei prieš ligonies kambario vedinimą 
išnešame jį su lova gretiman kamba- 
rin ir tik išvėdinę grąžiname jj seno- 
jon vieton. Vėdinti reikia du kartu: 
rytą ir vakarą. Žiemą, esant šalčiams, 
turime kurenti pečius ir palaikyti vie- 
nodą 17—187C temperatūrą. Mūsų kai- 
muose, kur nemėgstama kambarių vė- 
dinti, deginama įvairios žolelės ir ka- 
dugiai. Taip elgdamosios gerosios slau- 
gytojos mano pataisysiančios orą. Deja, 
jos ligonims nepagelbsti, o tik suda- 
gianti kvapą ir pakenkia ligoniui, Labai 
svarbus dalykas yra paties ligonies as- 
meniška higiena. Maža yra dažnai kei- 
sti ligonies ir lovos baltiniai Kasdien 
turi būti ligonies veidas ir rankos su 
orašilčiu vandeniu ir muilu plaunamas. 
Jei galima, gerai yra kartą per savaitę 
ligonių visas kūnas vandeniu arba nors 
šlapiu rankšluoščiu ištrinti. Plaukai, ku- 
rie yra, patartina turėti kuo trumpiausi, 
dažnai šukuoti, dantys ir burna du kartu 
per dieną (rytą ir vakarą) skalauti. 

Ligonis privalo turėti atskirus savo 
daiktus ar indus. Tais ligonies daiktais 
negali nieks kitas naudotis. Ligai pasi- 
baigus tie visi indai ir daiktai turi būti 
stropiai išdezinfekuoti. Ligonies mai- 
stas ir maitinimas yra gydytojo nuro- 
domas. Jo savo nuožiūra keisti neva- 
lia. Ligonies išmatos ir skrepliai suren- 
kama j tam tikrus indus, o vėliau giliai 
į žemę užkasama ir kalkių vandeniu 
užliejama. 

Ligai pasibaigus, ligoniui pasveikus 
ar mirus, mažiau vertingi ligonies var- 
tojami daiktai reikia sudeginti. Bran- 
gesni daiktai reikia dezinfekuoti. Tuo 
tikslu vartojama sublimatas, karbolio 
vanduo, lizolis, vandens, formalino ga- 
rai, sieros dujos ir t. t. Medicus. 


Užkalbinėjimai 


Vienas mūsų sodžiaus tamsumo pa- 
žymių, tai užkalbinėjimai nuo kai kurių 
ligų, gyvatės, pasiutusio šunies įkandi- 
mo ir t. t. Labiausiai paplitę yra užkal- 
bėjimai nuo rožės ir gyvatės įkirtimo. 
Mūsų žmonės mano, kad rožė atsiranda 
nuo išgąsčio. Bet tai tik prasimany- 
mas. Nėra žmogaus, kuris savo gyve- 
nime nebūtų ko nors neišsigandęs, o tuo 
tarpu rože retai kas suserga. Rožės ligą 
sukelia bakterijos. Jos pro sužeistą 
odą patenka į kūną, ima tenai tūkstan- 
čiais ir milijonais daugintis, veistis ir 
sukelia toje vietoje ligą. Aišku, kad po 
oda esančios bakterijos nebijo jokių 
šnabždėjimų. Bakterijos žūsta tiktai nuo 
stiprių vaistų, bet ne nuo gražių ar 
blogų žodžių. Lengva rožė negydoma 
praeina per 5—9 dienas. Sergant sun- 
kesne rože, išgydyti gali tiktai gydy- 
tojas pas kurį ir reikia tuojau kreiptis. 


UA S SU 


Nuodinga gyvatė, įkirsdama, įleidžia 
kūnan nuodų. Todėl joki šnabždėjimai 
tų nuodų iš kūno neišvarys ir nepanai- 
kins pragaištingo jų veikimo. O kodėl 
užkalbėjimai kartais „mačyja“ ? 


Gyvačių yra nuodingų ir nenuodingų. 
Nenuodingos gyvatės įkandimas yra vi- 
sai nepavojingas. Nuo jų įkandimo pa- 
deda ir šepūtnai. 


Kaip pažinti, ar įkando nuodinga ar 
nenuodinga gyvatė? Gyvatės kanda ne 
liežuviu, bet dantimis. Nuodinga gyvatė 
turi du iitinius dantis, kuriuose yra ka- 
nalėliai, pro kuriuos sunkiasi nuodai. 
Nenuodinga gyvatė iltinių dantų neturi. 
Ikandus nuodingai gyvatei, įkirtimo vie- 
toje būna dvi viena greta kitos, lyg 
yla pradurtos žaizdos. Nenuodingai gy- 
vatei įkandus, žaizda būna ilgesnė, vin- 
giuota, žymu daugiau dantukų. 


Įkandus nuodingai gyvatei, reikia iš- 
spausti iš žaizdos kuo daugiausia kraujo, 
kad su juo išeitų ir nuodai. Jeigu 
kraujas neina, žaizdą padidinti, pride- 
ginti geležimi. Aukščiau žaizdos per- 
rišti ikastą kūno dalį, kad kraujas 
neišnešiotų nuodų, ir tuojau vykti pas 
gydyloją, kurys nurodys gydymą. 

Tas pat galima pasakyti ir apie pa- 
siutusio šunies įkandimą, nuo ko tam- 
sesni žmonės tai pat užsikalbinėja. 
Tačiau reikia žinoti, kad jei iš tiesų 
pasiutęs šuo įkando, nieko nepadės jo- 
kie užkalbinėjimai. Jie „padeda“ tik 
tada, kai žmogų įkanda nepasiutęs 
šuo. Nuo pasiutusio šunies įkandimo 
gali išgelbėti tik skiepai, kurių reikia 
priimti 20. Skiepija nuo pasiutusio šu- 
nies įkandimų Vilniuje. Todėl įkandus 
pasiutusiam šuniui, tuojau reikia vykti 
pas gydytoją, geriausia į Vilnių, 


Maudytis sveika 


Žmogaus odoje yra labai daug tam 
tikrų prakaito liaukelių. Kai žmogus su- 
šila, jomis pradeda sunktis prakaitas. 
Tos prakaito liaukelės yra apsuptos 
kraujo indelių. Tekėdamas kraujas, pra- 
kaito liaukelėse palieka visas nereika- 
lingas dalis: vandenį ir jame ištirpusias 
medžiagas. Vanduo su priemaišomis 
išeina j liaukelių paviršių, kur vanduo 
išgaruoja, o priemaišos pasilieka ir su- 
kietėja. Per ilgesnį laiką tų liekanų pri- 
sirenka tiek, kad skilutes užkemša. Ta- 
da pro jas prakaitas nebegali eiti. Be 
to, tomis liaukelėmis žmogus ir kvė- 
puoja, todėl užsikimšus skylutėms, susis- 
tabdo ir kvėpavimas. Taigi, jeiilgai ne- 
siprausti ir neplauti kūno, tai liaukelės 
visai užsikimš ir tas atsilieps į žmo- 
gaus savijauta, nes pasilieka daug ne- 
reikalingų dalių, be to, dar gali prisi- 
mesti ir kokia nors odos liga. Taigi 
klysta, kurie mano, kad maudymasis 
nereikalingas. Visi turime mėgti švarą. 
Tik tada būsime visi sveiki ir tvirti, 

Kvietinių miltų ragaišiai 


Mūsų šeimininkės moka kepti skanų 
kvietinį ragaišį, bet pagaminti ką nors 
daugiau iš tų pačių miltų, tur būt, ma- 
žai kas bando, Stambūs ragaišiniai mil- 
tai turi tris geras ypatybes: jie pigūs, 
maistingi ir lengvai virškinami. Kepimas 
iš rupių kvietinių miltų yra lengvas, nes 
dėl savo ypatingos sudėties jie sugeria 
daug vandens. Iš pusės kilogramo miltų 
išeina 875 gramai ragaišio. Šiems mil- 
tams nereikia tiek daug mielių bei ke- 
pimo miltelių, kaip pikliavotiems. Taip 
pat nereikia ilgai ir atsidėjus minkyti 
tešlos. Norint iškepti gerą, minkštą ra- 
gaišį, reikia daryti taip: 2!/ą kg miltų 
maišyti 5 litruose vandens, pridėti 25 gr 
išleistų mielių, 2 valgomus šaukštus 
cukraus, 2 šaukštelius smulkios druskos. 
Laikyti 2 valandas šiltoje vietoje. Paskui 
su šaukštu įmaišyti dar 1 ką miltų, pilti 
į riebalais išteptas formas (skardas) ir 
kepti vidutinio karštumo krosnyje. No- 
rint, kad ragaišis būtų skanesnis, prie 
anksčiau paminėtų priedų dar prideda- 
ma !/5 ką razinkų. 

Pagrindinis saldiems rupių kvietinių 
miltų kepiniams receptas yra toks: 500 
gr miltų, 1 kiaušinis, 125 gr riebalų, 
1/2 stk. vandens, 185 gr cukraus, !/: po- 
kelio kepimo miltelių. 1) Karališkam 
pyragui prie pagrindinio recepto pride- 
dama 125 gr razinkų, žievelę ir sunką 
1 citrinos. 2) Migdoliniam pyragui pri- 
dedam 5 lašai migdolinių lašų. 3) Rie- 
"'šutų pyragas iškepamas, kaip migdoli- 
nis. Pyragas su siūlu perpiaunamas į tris 
sluoksnius ir pertepamas tokiu mišiniu: 
ištrint 125 gr sviesto, trinant sudėti tiek 
pat labai smulkaus cukraus, pridėti 1 
kiaušinį ir 250 gr susmulkintų riešutų. 
Pertepti pyragą ir pastatyt, kad susting- 
tų. Pyrago viršų galima aptepti šokola- 
diniu glajum: 65 gr šokolado ištirpyti 
pridėti 30 gr kokosinių riebalų. Iš aukš- 
čiau nurodytų receptų matoma, kad ke- 
pimas iš stambių kvietinių miltų yra pi- 
gus, o kepiniai iš jų skanūs ir maistingi. 


Arbatinė dešra 


Arbatinė dešra gaminama iš jautie- 
nos ir veršienos arba kiaulienos ir laši- 
nių. Su veršiena yra skanesnė, bet kai 
kam labiau patinka su kiauliena. 

Pirmas receptas. 4 ką liesos be rie- 
balų jautienos mėsos, 1 ką 300 gr ver- 
šienos, 1 ką 700 gr žalių lašinių, 30 gr 
maltų pipirų, 150 gr bulvinių miltų, 210 
gr druskos, 2 litrai paprasto sultinio 
arba vandens. 

Antras receptas. 4 ką liesos be rie- 
balų jautienos mėsos, 1 kg 6.0 gr lie- 
sos kiaulienos, 1 ką žalių lašinių, 30 gr 
maltų baltų pipirų, 2 gr smulkiai su- 
grūsto muškato, 2 galvelės vidutinio 
didumo svogūno, 1 skiltelė česnako, 
200 gr druskos, 140 gr bulvinių miltų, 
2 litrai vandens. 

Liesą, be jokių riebalų jautieną ir 
Veršieną arba kiaulieną supiaustyti ma- 


žo kiaušinio didumo gabalais, pasūdyti ir 
palikti porai valandų pasisūrėti, paskui 
mėsą mašinėle sumalti ir palikti kokiai 
12 valandų šaltoje vietoje pastovėti. 
Geriausia taip susitvarkyti: po pietų zr- 
ba prieš piet mėsą pasūdyti, vakarop 
sumalti, o kitą rytą sudėti pipirus ir ki- 
tus priedus. Muškatą reikia smulkiai 
sugrūsti, o pipirus sumalti apysmulkiai. 
Paskui pridėti smulkiai supiaustytus 
svogūnus ir česnaką. Galima dėti tik 
svogūno ir česnako sultis, o kas česna- 
kų nemėgsta, galima jų ir nedėti. Mė- 
sos tešlą su prieskoniais gerai sumaišyti, 
pridėti bulvinius miltus ir pilant sultinį 
arba vandenį viską kartu gerai išmai- 
šyti. Pasidarys apyskystė tešla, Bulvinių 
miltų galima dėti ir daugiau. Paskiausia 
reikia sudėti supiaustytus pupelės didu- 
mo gabalėliais lašinius ir vėl viską ge- 
rai išmaišyti, kad lašinių gabalėliai vie- 
nodai po visą mėsos tešlą pasiskirstytų. 
Taip paruoštą tešlą kimšti į žarnas, bet 
nestipriai, nes paskui, verdant, sutruks. 
Prikimštas dešras užrišti, pakabinti šil- 
toje vietoje ir apie 12— 16 valandų pa- 
laikyti, kol paraudonuos. Paskui 1—3 
valandas karštuose dūmuose išrūkyti, 
Išrūkytas dešras tuojau išvirti. Dešras 
reikia sudėti į verdantį vandenį ir apie 
15—20 min. virinti. Jeigu rūkyklos nė- 
ra, galima ir nerūkyti, bet rūkytos yra 
skanesnės ir gražiau atrodo. 


Gardūs saldainiai 


Pieniniai saldainiai., Imti 1 litrą gero 
pieno, '/1 kg cukraus 10 gramų kakao 
miltelių arba 50 gr šokolado. Pieną su- 
pilti į gerą, neištrupėjusį puodą ir už- 
virinti. Pienui užvirus, dėti cukrų ir iš- 
trintą su cukrum kakao arba šokoladą. 
Viską sudėjus, dažnai maišant, dar pavi- 
rinti, kol masė pradės stingti. Paskui viską 
išpilti 2 cm storumo sluoksniu į nesū- 
dytu sviestu išteptą lėkštę ir kai baigs 
stingti, supiaustyti nedideliais ketvirtai- 
niais gabaliukais. 

Grietinėlės saldainiai. Imti 1 stiklinę 
saldžios grietinėlės, dvi stiklinės pieno, 
1/4 kg cukraus ir truputį vanilijos. Grie- 
tinėlė sumaišyti su pienu ir vanilija ir 
viską supilti į puodą. Puodą statyti ant 
siipnos ugnies ir laukti, kol užvirs, pilti 
dalimis cukrų ir nuolat maišyti, kad 
neprisviltų. Kai masė pradės tirštėti ir 
stingti, išpilti ant paruoštos lėkštės. 
Taip paruošti saldainiai būna labai gero 
skonio ir trapūs. Juos mėgsta ne tik 
vaikai, bet ir suaugusieji. 

Šokoladiniai saldainiai. Imti 2 stik- 
lines pieno, ?/s stiklinės tirštos geros 
grietinėlės, !/4 ką cukraus ir 10 gramų 
kakao miltelių arba 50 gramų šokolado. 
Pieną užvirinus, dėti cukrų ir ištirpintą 
piene kakao arba šokoladą. Dažnai pa- 
maišant, virinti iki pradeda stingti, o pas- 
kui pasielgti taip, kaip anksčiau nurodyta. 

lvairių kitų saldainių su įvairiais 
prieskoniais, taip pat panašiu būdu ga- 
lima pagaminti, tik reikia vaistinėse nu- 


pirkti norimų prieskonių keletą gramų 
esencijos (lašų) ir verdant pridėti. Ne- 
blogi, skanūs saldainiai būna pagaminti 
su aguonomis. Verdami panašiai, kaip 
pieniniai saldainiai, tik vietoje kakao 
arba šokolado reikia pridėti aguonų. 
Šiuos saldainius. taip pat vaikai mėgsta 


Kambarinių gėlių kenkėjai 


Gėles, kaip ir kitus augalus, apipuola 
įvairūs kenkėjai, nuo kurių gėlės nyksta. 

Šarvuotosios lapų utėlės (skydama- 
riaijyra aprūpintos skydais — šarvais, 
Jų yra daug rūšių. Ant oleandrų, fikusų, 
palmių ir kitų gėlių viršutinėje lapų pu- 
sėje atsiranda žalsvų, gelsvų ar rusvų 
skydelių 1—2 mm platumo. Šie skyde- 
liai tai šarvuotosios lapų utėlės. Kadan- 
gi jie nejuda, tai atrodo, kad tai ne 
vabzdžiai, bet kokios tai augalo rauplės 
bei išaugos. Jei tokį skydelj nuo au- 
galo nulupti, tai apačioje randamas 
plokščias minkštas vabzdys ar kiauši- 
nėliai. Pasitaiko ir tuščių senų skyde- 
lių. Jauniklės utėlės išlenda iš motinos 
skydų, pereina į naujus augalo lapus bei 
stiebus ir ten pradeda siurbti augalo 
sultis. Po kelių dienų jos apsitraukia 
skydais, užauga ir deda kiaušinėlius, iš 
kurių išeina nauja utėlių karta. 

Kovoti su šarvuotomis utėlėmis ga- 
lima tik plaunant atskirus augalo lapus, 
pamirkius minkštą šepetėlį arba skudu- 
riuką į tabako ekstrakto skiedinį. Plauti 
kelius kartus pakartotinai. 

Tripsai. Tai maži 1—2 mm ilgumo 
pailgi vabzdžiai, šokinėją lapų pavi:šiu- 
je. Tripsai čiulpia lapų sultis, todėl la- 
puose galima pastebėti šviesesnių dėmių. 
Agalus plauti žaliojo muilo 29/, tirpiniu. 

Tokiu pat būdu kovojoma ir prieš 
amarus. Tik juodiems amarams patar- 
tina vartoti tabako ekstrakto skiedinys. 

Lapų vorelis. Nors šis gadintojas 
yra pavadintas voreliu, bet tai yra erkė. 
Jie labai maži, pliki, be padidinimo 
stiklo neįžiūrimi. Gyvena lapų apačio- 
je ir čiulpia jų sultis. Lapai gelsta ir 
džiūsta. Kartais, nekovojant, nudžiūsta 
ir visa gėlė. Kiekvieną dieną apipurkšti 
lapų apačią paprastu vandeniu, nes er- 
kės nemėgsta drėgmės. Dar geriau lapus 
purkšti arba plauti žaliojo muilo tirpiniu. 
Kitą dieną lapus nuplauti švariu vande- 
niu. Zalo muilo tirpinys vartoti 29/4. 

Sliekai. Sliekai iš dalies yra nau- 
pingi, bet iš dalies ir kenksmigi. Jie 
minta puvėsiais turtinga žeme. Kad slie- 
kų yra žemėje, galima pažinti iš to, 
kad paviršiuje vazono matytis slieka- 
riausių krūvelės. Iš dalies sliekai daro 
gera, nes purena žemę, bet vis dėlto 
nepageidaujami, žemę supurenti galima 
ir be jų. 

Kovojant paimti 5 kaštono vaisius 
ir apipilti litru karšto vandens. Palaikyti 
dvi dienas ir šiuo skystimu laistyti gė- 
lės, arba vazoną įstatyti į šj skystimą. 
Netrukus visi sliekai iškils į paviršių ir 
tada juos bus galima surinkti, 

sigrūdę ankštuose butuose. Viena to- 
kių kovos priemonių—tai saulės spin- 
duliai, kurie įeidami į gyvenamus na- 
mus, tų ligų bakterijas sunaikina ar 
bent sumažina veisimąsi. Džiovos bak- 
terijos beveik visuomet sveikiems žmo- 
nėms atitenka iš džiovininkų, nesilai- 
kančių sveikatos reikalavimų. Daugiau- 
sia džiovos bakterijų esti skrepliuose. 
Taigi džiovininkai, spiaudydami gyvena- 
muose namuose, bažnyčiose, mokyklo- 
se, kur susirenka daug žmonių, palieka 
tūkstančius ligos bakterijų ir sveikieji, 
kvėpuodami užterštą orą, labai lengvai 
gali užsikrėsti džiova. Tie, kurie sunkiai 
serga džiova, yra talpinami į džiovinin- 
kų ligonines, kurios įrengiamos pušy- 
nuose, sveikame ir gryname ore, Jas 
stengiamasi daryti kur nuošaliau nuo 
gyvenamų namų, kad sveiki negalėtų 
užsikrėsti džiova. Tokiems ligoniams 
uždrausta ligoninėje ant grindų ir lauke 
ant žemės spiaudyti, nes tai pirmoji 

proga ir sveikus apkrėsti džiova. Kad 
nespiaudytų, kur papuolė, kiekvienas 
turi su savim rankinę spiaudyklę, kurią 
visur nešiojasi ir tik į ją spiaudo. Kaimo 
sąlygose labai retai kur randame spiau- 
dykles, į kurias spiaudytų. Tokiose šei- 
mose džiovai ir įvairioms ligoms plisti 
geriausios sąlygos, nes visi spiaudo, 
teršia grindis, aslą, po kurią replioja ir 
maži vaikai. Tai labai blogas įprotis, su 
kuriuo visiems reikia kovoti. Spiaudy- 
mu ne tik platinamos įvairios ligos, bet 
perdaug teršiamos grindys, dėl ko ir 
visa aplinka atrodo labai nešvari, da- 
ranti kiekvienam blogą įspūdį. Dėl 
spiaudymo nesveikatingumo, nešvaros 
reikia griežtai atsisakyti nuo to įpročio 
spiaudyti  traukiniuose, autobusuose, 
mokyklose savo namuose ir visur, kur 
tik gyvena Žmogus. Švara—vienas kul- 
tūringumo pažymių ir visiems reikia 
ji palaikyti, jeigu skaitomes kultūringais 
žmonėmis. 


Klausimai ir atsakymai 


Ki. Bitės dažnai įgelia ir nuo to la- 
bai tinsta veidas. Net akys užtinsta ir 
jaučiu skausmą akyse. Ar nėra vaistų 
nuo tynimo ir kas daryti, kad bitės ne- 
geltų? V. Martinkėnas. 


Ats. Yra bičių iš prigimties piktų, 
bet dažniausiai bites jpykina žmogus. 
Prityręs, senas bitininkas bites žarsto 
nuogomis rankomis ir jos neįgelia. Kad 
bitės nejgeltų, pirmiausiai reikia jų ne- 
suerzinti. Piktos bitės būna, kai esti 
alkanos. Taipgi piktesnės esti anksti ryte, 
vėlai vakare, kada šalta ir drėgna ir 
dėl to jos negali eiti į darbą, prieš 
audrą ir kai lauke neranda maisto. Er- 
zina bites žmogaus prakaitas, nemalo- 
nus, dvelkiąs nuo jo kvapas. Piktos 
esti, kai pajunta savo gėluonio kvapą. 
Todėl kai viena įgelia, tada ir kitos 
pradeda gelti. Todėl, einant prie bičių, 
reikia apsirengti švariais, nesuprakaita- 
vusiais drabužiais, prieš svogūnų ir 
česnako valgymą (šio kvapo nemėgsta) 
ir ne tuojau po jojimo, nes arklio kva- 
pas jas erzina. Einant reikia neštis dū- 
minę, bet per daug rūkyti negalima. 
Reikia stengtis neprispausti ir nesutrinti 
bitės, nes jas tai erzina. Nereikia sto- 
vėti prieš laką. Jeigu bitė įgelia, tai ne- 
reikia gėluonies traukti dviem pirštais, 
nes taip traukiant išspaudžiami iš gė- 
luonies visi nuodai ir sukeliamas dar 
didesnis skausmas ir tynimas. Gėluonis 
reikia pirštu nubraukti ir ta vieta tuo- 
jau nuplauti vandeniu arba parūkyti dū- 
mais arba pašluostyti karbolio skiedi- 
nyje suvilgytu audeklu. Tikrų vaistų nuo 
įgėlimo skausmo ir tynimo nėra. Pata- 
riama dėti ant įgeltų vietų šaltus kom- 
presus su amoniako (našatyrinio spirito) 
skiediniu (50 kūbinių centimetrų naša- 
tyrinio spirito sumaišyti su 250 kūb. 
cm. vandens). Jeigu kelios įgelia, pata- 
riama 5—10 lažų to spirito išgerti. Be 
to, dėti ant igeltos vietos gysluočio 

(traukučio) ar snaudalio lapus ir laikyti? 
kol sušyla, o po to pakeisti. Negalima 
įgėlimo žaizdos kasyti, čiulpti, draskyti, 
nes nuo to dar labiau sutins. Nuo di- 
delio skaičiaus įgėlimų galima numirti, 
Bet kai rečiau ir 1— 2 bitės įgėlia, tai 
nekenksminga. Kūnas pamažu prie 
nuodų pripranta ir netinsta. Be to, vei- 
dą ir galvą apsaugoti tinkleliu. Kad 
bitė nepalystų po juo, tinkelio apačia 
pakišama po apikakle, kuri gerai už- 
sekta. Rankovės reikia užristi, kelnės 
įleisti į batus Mėgsta bitės melisų, ša- 
lavijų ir anižaus kvapą. Todėl šių galima 
įlašinti po 1—2 lašu į avilį, bet nedau- 
giau. Tada bitės bus ramesnės. Ne- 
mėgsta ievos, šunramunių, pelynų, krie- 
nų, alkoholio ir kriaušių kvapo. Jeigu 
šiais bent lakos ištepamos, tai bitės pa- 
sidaro labai piktos ir jniršusios. 

Kl. Kaip naikinami grybai, kurie 
auga ant vaismedžių? 

Stulgis. 


Ats. Grybai, kurie auga ant vaisme- 
džių, yra dideli kenkėjai, nes jie maiti- 
nasi vaismedžio mediena. Toje vietoje, 
kur augo grybas, pasidaro žaizda, di- 
delis įdubimas. Ta vieta pradeda pūti 
ir vaismedis blogai auga, blogiau veda 
vaisius, o kartais, esant didesniam vė- 
jui, greit nulūžta. Todėl grybai reikia 
labai naikinti. Geriausia jie sunaikinti, 
kai dar esti maži, neišsivystę. Be to, 
grybai dažniausiai atsiranda ant senų 
medžių ir tose vietose, kurios buvo ko- 
kiu nors būdu sužeistos. Dėl to senų 
medžių net ir mažiausias žaizdas rei- 
kia tuojau užtepti skiepijimo mostimi, 
moliu, smala arba degutu. Grybai atsi- 
randa ant čeresnių, vyšnių, kriaušių ir 
obelių. Geriausiai jie naikinti vėlai ru- 
denį ir žiemą. Pirmiausiai grybai reikia 
tuojau nupiauti, bet taip atsargiai, kad 
ant žemės nenubyrėtų grybų smulkūs 
gabaliukai. Visas grybas su mažiausiais 

trupinėliais reikia kuo tiksliausiai st- 
rinkti ir sudeginti. Nes ir mažiausias 
grybo trupinėlis, patekęs ant vaisme- 
džio, vėl pradeda augti ir gadinti vais- 
medį. Ta vieta, kur augo grybas, ašt- 
riu peiliu reikia nuvalyti iki sveikos 
vietos, o valymo metu nubyrėję trupi- 
nėliai irgi reikia sunaikinti. Vaismedžio 
žaizdą, kur augo grybas, reikia ištepti 
209/, sodo karbolina ir tuojau užtepti 
skiepijimo mostimi arba karštu vašku 
ir gerai aprišti. Jeigu grybas atsiranda 
ant šakų, tai tas šakas geriausia nu- 
piauti. Tačiau jeigu šakos yra storos, 
vaisingos, tai grybus nuo jų nuvalyti 
panašiu būdu, kaip ir nuo liemens, o 
paskui patepti karbolina ir mostimi arba. 
vašku užlipdyti ir audeklu aprišti. 
Ats. Vilniui. Sunku pasakyti, ko- 
dėl kumeliukas šlubuoja. Jeigu šlu- 
buoja nuo to laiko, kai parvirto ant 
ledo, tai ligos priežastimi gali būti są- 
nario ištempimas arba išnėrimas. Jeigu 
sąnarys yra skausmingas, karštas, pati- 
nes, tai bus ištempimas arba išnėrimas. 
Ištempimai gydomi masažu ir kompre- 
sais. Masažuojama 6°% jod-vasogenu, 
kamforo aliejumi ir Olei hyoscyami. 
O kompresai daromi iškamforo spirito. 
Išnėrimai gydomi įstatant kaulą savo 
vieton. Kartais reikalingas gipso tvarstis. 
Dar gali būti iššokusi kelio girnelė, tada, 
kur turi būti girnelė, yra duobelė, 
o girnelė esti nukrypusi į oro pusę ar- 
ba j viršų. Šiuo atveju reikia girnelė 
nuvaryti į savo vietą. Dar gali būti špa- 
tas arba reumatizmas. Geriausiai bus, 
jeigu kumeliuką parodysite veterinari- 
jos gydytojui, kuris nurodys tikslią li- 
gos priežastį ir tinkamą gydymo būdą. 


Ats. Mač. Vabalai, kurie atėjus 
vakarui, kur tai pasislėpę, pradeda svirp 
ti, vadinasi svirpliais. Naikinami jie 
nuodais. Nuodų tam tikslui gali būti 
Įvairių. Galima jiems duoti ir tų, kurie 
naudojami  musėms nuodyti. Galima 
duoti Paryžiaus žalumos, persiškų mil- 
telių. Nuodai duodami su cukrumi, kad 
būtų saldūs ir pakišami, kur sviupliai 
slapiai. į 

Žemės ūkio gaminių kainos 


Šių metų liepos 30d., Vilniaus Javų - Prekių 
Biržos pranešimu, buvo mokama už 100 kg auks, 


Rusiai aaa o e „19,00—17.50 

Kviečiai as a 24.00—26.00 

Miežialis 11 - 2222 a 4) 16.75—15,75 

Avižos a a n a a 16.25— 18.00 

@rikiai 4 a e a a: 15.25—16.25 
Mikialc e a E aaa a ao 

Lubinas (mėlynas) .. ..... 13.25—13.75 

Kvietinės sėlenos ..... e . „11.00—11.50 

Ruginės sėlenos .. s.s.s.. 11.50—11.25 

Sviestas 1 kg I rūšies urme „|| 2.50 

a A = detal 280) 

= „ Il rūšies urme. .. . > „260 

A = detalė sw e s a is 2.30 

ý » IH rūšies urme. ....e 2.00 

„ . . detal, . . ao 230 

Kiaušinių kapa „+ „| 4404. 3.00—3.60 

stka Sa e 04211 „ 5—8 sk 

